Artistul român Ioan Florea, stabilit în Statele Unite ale Americii, a transformat un autoturism Ford din 1971 într-o operă de artă realizată prin intermediul tehnologiei imprimării 3D, informează huffingtonpost.com.

Artistul român Ioan Florea, stabilit în Statele Unite ale Americii, a transformat un autoturism Ford din 1971 într-o operă de artă realizată prin intermediul tehnologiei imprimării 3D, informează huffingtonpost.com.

Cei care vor „să vadă viitorul” trebuie să meargă în studioul lui Ioan Florea din Shelbyville Lake, Illinois, scriu jurnaliștii de la The Huffington Post.

Potrivit acestora, Ioan Florea a prelucrat modelul unui Ford Torino din 1971 cu ajutorul unei imprimante 3D și a nanomaterialelor, în care a „încapsulat” automobilul.

Ioan Florea a declarat că folosește o imprimantă 3D care nu costă mult, însă metoda lui de printare este unică datorită „procesului de transfer”.

Sursa: http://www.floreaart.com

Procesul de creare a unei opere de artă începe cu printarea în 3D a materialelor plastice, pe care le folosește ca prototipuri. Acestea sunt ulterior transformate în mulaje din rășină care, cu ajutorul nanometalelor – de la carbonat de calciu la dioxid de titan -, sunt transformate în sculpturi masive. Printre lucrările lui Ioan Florea se numără și o căruță cu coviltir din secolul al XIX-lea.

Folosind aceeași metodă de printare 3D, Ioan Florea a recreat Cilindrul lui Cir, un artefact babilonian descoperit în Ninive și datând din anul 538 î.e.n., descris drept „prima cartă a drepturilor omului”. Pe cilindrul în versiune mărită, artistul a inscripționat textul Declarației universale a drepturilor omului.

Compania Ford și-a manifestat interesul față de procesul de transfer al artistului român, deoarece aceasta folosește imprimante 3D pentru a crea prototipuri ale părților componente ale mașinilor.

Sursa: http://www.floreaart.com

Cu toate acestea, metoda lui Ioan Florea este secretă. „Acesta este avantajul unui artist, poți experimenta tot timpul”, a precizat artistul.

Ioan Florea se consideră un pionier al celei de-a treia revoluții industriale, o epocă a personalizării în masă, prezisă de economistul Jeremy Rifkin în 2011.

Dacă a doua revoluție industrială, apărută pe liniile de producție ale fabricii de automobile Ford, a adus standardizarea, a treia revoluție se bazează pe imprimanta 3D, afirmă profeții noii epoci. Aceștia au vorbit despre tehnologia revoluționară 3D încă din anul 2012, în revista The Economist.

Sursa: http://www.floreaart.com

Potrivit specialiștilor, noua tehnologie are însă limite. Majoritatea imprimantelor 3D din prezent reușesc să printeze obiecte realizate din materiale plastice. Deși există imprimante 3D care pot printa și obiecte din metal, acestea ajung să coste însă până la un million de dolari.

Artistul român Ioan Florea a absolvit Universitatea de Arte Plastice din București în 1996, iar în 1998 a plecat în Statele Unite cu o bursă Soros. În 2001, a absolvit un masterat în pictură la Universitatea South Dakota. În prezent, are un atelier de creație în Shelbyville Lake, Illinois.

Sursa: http://www.floreaart.com